Men det vil være oppe og gå først en gang mellom 2015 og 2020. Bjurstrøm og Lystad viser til at det nye IKT-systemet er norgeshistoriens største og skal fungere godt i flere tiår framover. – Vi må ha bestemt oss for hvordan vi skal jobbe i framtiden, før vi starter programmeringen, sier Nav-direktør Joakim Lystad. Lover bedring Målet for Nav er å ta telefonen innen 30 sekunder og besvare alle spørsmål innen 48 timer. – Vi er ikke der ennå, men kundeundersøkelsene viser at vi stadig blir bedre, sier Lystad. FFO mener at alle bør få oppnevnt én bestemt saksbehandler, som skal kunne byttes ut dersom brukeren ikke er tilfreds. – Det er 2,8 millioner brukere i Nav, og jeg har ikke tro på å knesette et prinsipp om at alle skal ha én saksbehandler.